Diari Oficial de la Generalitat Valenciana


Sumari del DOGV 8341, del 18-07-2018 (2018/6802)

RESOLUCIÓ de 31 de maig de 2018, de la Direcció General del Sector Públic, Model Econòmic i Patrimoni, de finalització d'investigació prèvia i incoació de l'expedient de declaració d'hereus abintestat de José Peris Osuna a favor de la Generalitat. Expedient número 232/18 EIP.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8341

Data del DOGV
:   18-07-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/6802


Data del document
:   31-05-2018

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 31 de maig de 2018, de la Direcció General del Sector Públic, Model Econòmic i Patrimoni, de finalització d'investigació prèvia i incoació de l'expedient de declaració d'hereus abintestat de José Peris Osuna a favor de la Generalitat. Expedient número 232/18 EIP. [2018/6802]  
Antecedents de fet  
Mitjançant un escrit remés per l'Oficina Liquidadora de Vila-real mitjançant la Delegació de l'Institut Valencià d'Administració Tributària (IVAT), s'ha donat trasllat a aquesta conselleria de la documentació relativa a la renúncia de l'herència de José Peris Osuna, amb DNI núm. 86249614G, que va morir a Vila-real (Castelló) el dia 28 de febrer de 2017.  
Es tracta d'un escrit presentat davant l'esmentat Institut el passat dia 16 de maig de 2017 per José María Peris Sifre, en el qual manifesta la seua renúncia i la dels seus germans a l'herència del causant, mitjançant l'aportació de l'escriptura pública de renúncia de drets hereditaris efectuada pels fills del causant, autoritzada pel notari de Vila-real, José Manuel Sánchez Almela, el dia 9 de maig de 2017, amb el número 823 de protocol.  
Una vegada ha finalitzat la investigació prèvia, i atés que després de l'entrada en vigor de la Llei 15/2015, de 2 de juliol, de jurisdicció voluntària, és procedent tramitar la declaració d'hereus abintestat a favor de la Generalitat en via administrativa.  
  
Fonaments de dret  
En compliment del que preveuen l'article 71 de l'Estatut d'Autonomia de la Comunitat Valenciana, l'article 43 de la Llei 14/2003, de 10 d'abril, de patrimoni de la Generalitat Valenciana, el Decret 47/2013, de 5 d'abril, del Consell, pel qual es regula el procediment per a la tramitació d'expedients d'herències intestades a favor de la Generalitat i atenent al que estableixen els articles 20 i següents de la Llei 33/2003, de 3 de novembre, de patrimoni de les administracions públiques en la redacció donada per la Llei 15/2015, de 2 de juliol, de jurisdicció voluntària, s'incoa l'expedient per a la declaració d'hereus abintestat a favor de la Generalitat respecte a aquesta herència.  
  
Com que s'ha obtingut la documentació necessària per a la finalització del procediment d'investigació prèvia, s'ha de dur a terme l'inici del procediment d'incoació de la declaració administrativa d'hereus.  
  
Fent ús de les competències atribuïdes en el Decret 176/2016, de 25 de novembre, del Consell, pel qual s'aprova el Reglament orgànic i funcional de la Conselleria d'Hisenda i Model Econòmic, i basant-se en el que disposa l'article 58 de la Llei 39/2015, d'1 de novembre, del procediment administratiu comú de les administracions públiques, resolc:  
  
  
Primer  
Finalitzar el procediment d'investigació prèvia per haver obtingut la documentació necessària per a la seua conclusió.  
  
Segon  
Incoar el procediment de declaració d'hereus abintestat a favor de la Generalitat respecte de l'herència de José Peris Osuna d'acord amb el que preveuen els articles 20 i següents de la Llei 33/2003, de 3 de novembre, de patrimoni de les administracions públiques en la redacció donada per la Llei 15/2015, de 2 de juliol, de jurisdicció voluntària i el Decret 47/2013, de 5 d'abril, del Consell, pel qual es regula el procediment per a la tramitació d'expedients d'herències intestades a favor de la Generalitat.  
  
Tercer  
Efectuar consulta als departaments o òrgans de la Generalitat i altres entitats públiques que pogueren disposar d'informació sobre possibles béns, drets i/o obligacions de l'herència, a més haurà de demanar-se qualsevol altre document que siga necessari per a acreditar l'existència de béns, drets i/o obligacions de l'herència.  
  
Quart  
Obtenir tota la documentació necessària per a justificar la procedència d'obertura de successió intestada a favor de la Generalitat i constatar-se l'absència d'altres hereus legítims amb dret a l'herència, per a això s'haurà de demanar la corresponent declaració testifical, si escau, així com qualsevol altre document que siga necessari per a acreditar la justificació i procedència de la successió intestada a favor de la Generalitat.  
  
Cinqué  
Publicar aquesta resolució en el DOGV, en la pàgina web d'aquesta Conselleria, i es remetrà una còpia a l'Ajuntament de Vila-real (Castelló) per a la seua publicitat edictal durant el termini d'un mes, d'acord amb el que preveu l'article 20 bis. 3 de la Llei 33/2003, de 3 de novembre, de patrimoni de les administracions públiques en la redacció donada per la Llei 15/2015, de 2 de juliol, de jurisdicció voluntària.  
  
Contra aquesta resolució no es pot interposar cap recurs, encara que les persones interessades, d'acord amb el que preveu l'article 112 de la Llei 39/2015, d'1 d'octubre, del procediment administratiu comú de les administracions públiques, podran realitzar al·legacions per a oposar-se a aquesta, sense perjudici de recórrer contra la resolució que posa fi al procediment.  
  
València, 31 de maig de 2018.- El director general del Sector Públic, Model Econòmic i Patrimoni: Juan Ángel Poyatos León.